ЈАВНА НАБАВКА БАНКАРСКЕ УСЛУГЕ ЗА ИСПЛАТУ УЧЕНИЧКИХ И СТУДЕНТСКИХ СТИПЕНДИЈА И КРЕДИТА И ОБАВЉАЊЕ ДЕЛА СТРУЧНИХ ПОСЛОВА, РЕДНИ БРОЈ ОП/У/01/20

ПИТАЊА И ОДГОВОРИ 2:

ПИТАЊЕ:

С обзиром да сте у одговору објављеном на званичном сајту [www.portal.ujn.gov.rs](http://www.portal.ujn.gov.rs" \t "_blank) истакли  да постављено питање које се односи на софтвер не потпада под додатне услове већ обавезу Понуђача, напоменућемо да сте у објављеној документацији у делу  VII Конкурсне документације за предметну јавну набавку (УПУТСТВО ПОНУЂАЧИМА КАКО ДА САЧИНЕ ПОНУДУ) у тачки 9. под тачки 9.4. Додатни услови у ставу 1 и 2 исти навели као додатни услов.

Стога вас молимо за  додатно објашњење – да ли софтвер представља додатни услов или не?

ОДГОВОР:

У пречишћеном тексту конкурсне документације објављеном на Порталу јавних набавки и интернет страници Наручиоца дана 17.07.2020. (истовремено са објављивањем документа "Питања и одговори") у тачки 9. подтачка 9.4. - Друге обавезе изабраног понуђача (извршиоца) јасно је наведено да се ради о другим обавезама изабраног понуђача а НЕ о додатним условима. Као што из свега наведеног следи: Софтвер није додатни услов већ обавеза понуђача коме буде додељен уговор.

Линк до пречишћеног текста конкурсне документације:

http://portal.ujn.gov.rs/Dokumenti/IzmenaKonkursneDokumentacije.aspx?idd=2824808&idp=2797887

ПИТАЊЕ:

Обзиром на специфичност исплате и евентуалне наплате потраживања од корисника, потребно је да наведете начин и динамику и услове враћање добијених средстава (камата, периодика отплате, метод обрачуна камате и др.).

 ОДГОВОР:

Само студенти имају обавезу враћања средстава по основу студентског кредита уколико не испуне услове прописане законом. Студент закључује уговор о кредиту са Министарством, којим се ближе уређују права и обавезе у вези са коришћењем и отплатом кредита.

Крајњи рок за отплату кредита не може да буде дужи од двоструког времена коришћења кредита.

ПИТАЊЕ:

Такође, у објављеној документацији наводите нешто као обавезни услов (II Врста, техничке карактеристике (спецификације), квалитет, количина и опис услуга, начин спровођења контроле и обезбеђивања гаранције квалитета, рок извршења, место извршења и сл.), а затим у наставку документације наводите као додатни услов у дели  VII Конкурсне документације за предметну јавну набавку (УПУТСТВО ПОНУЂАЧИМА КАКО ДА САЧИНЕ ПОНУДУ) у тачки 9. под тачки 9.4. Додатни услови:

* софтвер;
* кадровски капацитет;
* Извршилац је дужан да у року од 1 (једног) дана од дана пријема целокупног износа средстава од Наручиоца и писаног налога са датумом за почетак одобрене исплате, односно најкасније по истеку сутрашњег дана од дана преноса средстава на рачун Извршиоца, пренета средства исплати корисницима кредита и стипендија.

Уколико Извршилац, својом кривицом, не изврши исплату у наведеном року дужан је да Наручиоцу плати на име уговорне казне од 5 промила од вредности пренетих средстава са чијом се исплатом касни, за сваки дан закашњења, а кумулативно највише до 10% од укупне вредности уговорених услуга. Уговорна казна се обрачунава и одбија од износа следеће рате студентских и ученичких кредита и стипендија која се преноси Извршиоцу на исплату;

* Изабрани понуђач је обавезан да, најкасније до 25. децембра текуће године, изврши сторнирање и повраћај неподигнутих и нереализованих стипендија и кредита за претходну школску годину, и ова средства уплати на рачун извршења буџета, а на основу извештаја о неподигнутих и нереализованих стипендија и кредита верификованог од стране Извршиоца и изабраног понуђача, о чему изабрани понуђач обавештава Наручиоца одмах по преносу средстава.

Стога вас молимо за  додатно објашњење – да ли је реч о додатним условима или не?

ОДГОВОР:

У пречишћеном тексту конкурсне документације објављеном на Порталу јавних набавки и интернет страници Наручиоца дана 17.07.2020. (истовремено са објављивањем документа "Питања и одговори") у тачки 9. подтачка 9.4. - Друге обавезе изабраног понуђача (извршиоца) јасно је наведено да се ради о другим обавезама изабраног понуђача а НЕ о додатним условима. Као што из свега наведеног следи: све напред наведено није додатни услов већ обавеза понуђача коме буде додељен уговор.

Линк до пречишћеног текста конкурсне документације:

http://portal.ujn.gov.rs/Dokumenti/IzmenaKonkursneDokumentacije.aspx?idd=2824808&idp=2797887

ПИТАЊЕ:

У одговору сте навели да су исплатна места обавезни елеменат и да места где постоје високошколске установе су места са највећом концентрацијом студената, а самим тим и ученика, јер су у питању градска насеља стога је потребно да доставите списак исплатних места у већини места студирања.

Такође, навели сте техничку исправку у моделу уговора, а реч је о измени целокупног члана 13 којом сте изменили структуру  исплатних места.

 ОДГОВОР:

Списак исплатних места садржан је у Одлуци о броју студената за упис у прву годину студијских програма мастер академских студија који се финансирају из буџета Републике Србије за високошколске устнове чији је оснивач Република Србија у школској 2020/2021 и Одлуци о броју студената за упис у прву годину основних струковних, академских и интегрисаних студија који се финансирају из буџета АП Војводине на факултетима у саставу Универзитета у Новом Саду у школској 2020/2021. години.

Техничка исправка у члану 13. се односила на упућивање на акт који садржи списак места студирања.

ПИТАЊЕ

На питање о предмету ЈН одговорили сте да банка обавља посао искључиво на основу техничке спецификације која је део тендерске документације – Заинтересовано лице је у свом захтеву навело да предмет није јасно и прецизно постављен као што је:

* послове везане за припрему и обраду око 30 000 поднетих захтева -  да ли се поднета конкурсна документа, зависно од свог седишта, доставља одговарајућој служби за спровођење конкурса, према упутству за спровођење конкурса или Заинтересованом лицу?

ОДГОВОР: Поднета конкурсна документа средње школе и високошколске установе по истеку конкурсног рока уз контролни списак достављају Банци на унос и формирање прелиминарне ранг листе, у конкурсом предвиђеним роковима.

* Учешће у изради конкурсног материјала – да ли Заинтересовано лице учествује у изради материјала или је то у надлежности одређене комисије у складу са Законом?;

ОДГОВОР: Заинтересовано лице учествује у изради конкурсног материјала заједно са стручном службом  Министарства.

* Дистрибуција конкурсног материјала средњим школама;

ОДГОВОР:  Обавеза изабраног понуђача је да дистрибуира конкурсни материјал свим средњим школама и високошколским установама, у конкурсом предвиђеним роковима и то: обавештење директору школе о поступку спровођења конкурса  и допис школи, односно високошколској установи о материјалу који им се доставља у прилогу.

10 дана пре почетка рока за пријаву на конкурс, Банка добија од Министарства конкурсни материјал који заједно са дописом директору школе и упуством за спровођење конкурса доставља свим средњим школама на територији РС.

10 дана пре почетка рока за пријаву за студентске стипендије и кредите Банка добија од Министарства конкурсни материјал који заједно са дописом високошколској установе и упуством за спровођење конкурса доставља свим високошколским установама на територији РС.

* Пријем примедаба и приговора у писаној форми и припрема истих за стручну службу и Комисију Министарства са свим релевантним подацима – колико је јавно познато односно наведено у Конкурсу за доделу студенских/ученичких кредита и стипендија који је јавно објављен на званичној интернет презентацији Министарства просвете, науке и технолошког развоја сви приговори морају бити образложени и прослеђени преко високошколске установе коју је корисник уписао;

ОДГОВОР:  Приговор мора бити образложен и документован. Школа, односно високошколска установа, приговоре, уз контролни списак поднетих приговора, доставља Банци на техничку обраду и прирпрему истих за стручну службу и Комисију Министарства, која доноси предлог одлуке министру о додели стипендија и кредита.

* Пријем меница, контрола исправности, уношење меничног покрића – колико је познато доставља се преко високошколске установе коју је корисник уписао - колико је јавно познато односно наведено у Конкурсу за доделу студенских/ученичких кредита и стипендија који је јавно објављен на званичној интернет презентацији Министарства просвете, науке и технолошког развоја менице са изјавом жиранта  морају бити прослеђени преко високошколске установе коју је корисник уписао и др;

ОДГОВОР: Менице се достављају преко високошколске установе и установе  их прослеђују Банци, уз контролни списак, у складу са конкурсом.

* Затим навели сте да предмет јавне набавке обухвата и обезбеђивање специјализоване интернет странице за информисање кандидата и корисника што представља услов односно обавезу Понуђача, а не предмет јавне набавке.

ОДГОВОР:

Обезбеђивање интернет странице представља опис предмета јавне набавке и обавеза је изабраног понуђача у складу са потребом сталног контакта и правовремене информисаности корисника стипендија и кредита.

Интернет страница треба да има могућност прегледа ранг листи ученика и студената, на основу ЈМБГ кандидата, преглед свих закључених уговора од 2000/20001. школске године, преглед конкурса, преглед свих релевантних података корисника кредита у отплати по основу ЈМБГ-а и броја уговора, као и информисање о кредитима и стипендијама, датумима исплата кредита и стипендија и друго, у складу са законом.

КОМИСИЈА ЗА ЈАВНУ НАБАВКУ

ОП/У/01/20